પશુપાલનના વ્યવસાયમાં પ્રથમ નંબર પ્રાપ્ત કર્યાના કારણો જોઇએ તો તેમના તબેલામાં ગાય હોય કે ભેંસ તેમા નાના મોટા તમામ પશુંઓ માટે તેમના શરીરને માફક આવે તેવું વાતાવરણ ઉભું કરવામાં આવે છે જેમ કે ભેસને ઉનાળાની ગરમીનો સામનો કરવો અસહ્ય લાગે તેથી અમુક સેકન્ડોમાં ઓટોમેટિક ફુવારાઓ વરસવા લાગે છે તેમજ શિયાળામાં ઠંડી ન લાગે તે માટે તબેલાને ફરતી બાજુને પેક કરી દેવામાં આવે છે અને બેસવા ઉઠવા માટેની સીમેન્ટ કોંક્રેટની જગ્યા પર સતત સાફ સફાઇ એટલે કે વાંસીદું કરવામાં આવી રહ્યું છે જયારે પશુઓને પીવાના પાણી માટે ગમાણના આગલા ભાગમાં પાણી ભરેલા બાઉલમાં જરુરિયાત મુજબ ઓટોમેટીક પાણીની આવક થતી રહે છે જેથી પશુની તૃષા માટે ફાળવાતો સમય બચી સકે અને અબોલ પશુ કહી સકતા ન હોય તેથી ઓટોમેટીક પાણીની વ્યવસ્થા ઉભી કરવામાં આવી છે.